[{"text_idx": "#000003", "text": "Arddangosfa \u2018Dwlu ar y Geiriau\u2019"}, {"text_idx": "#000006", "text": "Yn y blog hwn hoffem eich cyflwyno i\u2019r bartneriaeth wych sydd gennym gydag Your Voice Advocacy (YVA). Mae YVA yn cynnal ei grw\u0302p eiriolaeth o Ganolfan Dylan Thomas. Mae\u2019n grw\u0302p a gynhelir gan ac ar gyfer pobl ag anableddau dysgu, ac maent yn gweithio i eirioli drostyn eu hunain ac eraill i greu newid cadarnhaol yn ein cymuned gan gynnwys creu newid cadarnhaol yng Nghanolfan Dylan Thomas ei hun! Yn ogystal a\u0302 hyn, mae\u2019r grw\u0302p yn cymryd rhan mewn nifer o brosiectau creadigol ac mae\u2019n gweithio ar hyn o bryd gyda ni i greu arddangosfa wedi\u2019i churadu ar y cyd."}, {"text_idx": "#000007", "text": "Daeth y bartneriaeth i fodolaeth pan ddaeth y grw\u0302p (a oedd yn gweithredu fel Pobl yn Gyntaf Abertawe ar y pryd) i Ganolfan Dylan Thomas ar o\u0302l colli eu canolfan yn ddiweddar. Roeddent yn chwilio am ystafell i\u2019w llogi er mwyn cynnal eu grw\u0302p eiriolaeth wythnosol. Gan nad ydym yn llogi\u2019n man dysgu\u2019n aml gan ei fod yn cael ei ddefnyddio bron drwy\u2019r amser ar gyfer ein rhaglenni ymgysylltu, penderfynom fynd ati i ddatrys y broblem mewn ffordd a fyddai\u2019n fanteisiol iddyn nhw ac i ni mewn ffyrdd gwahanol. Byddem ni\u2019n darparu canolfan lle gallai\u2019r grw\u0302p gynnal ei weithgarwch ac yn gyfnewid, byddem yn gallu defnyddio\u2019u gwybodaeth am eiriolaeth, anableddau dysgu a chydgynhyrchu a\u2019u harbenigedd ohonynt. Ac felly, ffurfiwyd gwahanol ffordd o weithio gyda\u2019n gilydd!"}, {"text_idx": "#000008", "text": "Dros y pum mlynedd diwethaf, mae\u2019r grw\u0302p wedi gweithio gyda ni i greu adnoddau Hawdd eu Darllen, ein helpu i wella\u2019n hygyrchedd, treialu gweithdai newydd a gwella sut caiff pobl ag anableddau eu cynrychioli yn ein deunyddiau marchnata a\u2019n gwefan."}, {"text_idx": "#000009", "text": "Yn yr ychydig flynyddoedd diwethaf, mae\u2019r grw\u0302p eiriolaeth wedi ehangu i gynnwys aelodau o bob rhan o Abertawe a Chastell-nedd Port Talbot.Ac ers mis Ebrill, mae\u2019r grw\u0302p wedi bod yn cynnal sesiynau digidol hybrid a phersonol i ganiata\u0301u i hyd yn oed mwy o bobl gymryd rhan a gwneud gwahaniaeth go iawn i\u2019n hamgueddfa a\u2019n canolfan lenyddol. Yn y misoedd i ddod, byddwn yn rhannu mwy o\u2019r syniadau a\u2019r prosiectau y mae Your Voice Advocacy yn eu datblygu gyda ni. Yn y cyfamser, beth am ddilyn @YVAdvocacy a @CDTAbertawe i ddarllen cerdd wythnosol y grw\u0302p, sy\u2019n cael ei chreu gyda barddoniaeth fagnetig ryngweithiol yn ein harddangosfa?"}, {"text_idx": "#000011", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000012", "text": "Croeso i Ganolfan Dylan Thomas!"}]